星系際空間係指星系之間嘅空間。對於星系嘅研究顯示宇宙入面有大約1/10嘅空間俾各種嘅星系霸住，而淨低落嚟嘅空間幾乎係完全空嘅。宇宙嘅密度分佈好明顯唔均勻，佢嘅物質密度由喺星系入面嘅非常高去到喺廣大嘅星系際空間嘅非常低，喺星系際空間度每立方米連1粒氫原子都未必有。